# MDPV

La metilendioxipirovalerona (MDPV, o col·loquialment droga caníbal) és una droga psicoactiva amb potents efectes al·lucinògens i estimulants que actua com un inhibidor de la recaptació de la noradrenalina i la dopamina. Va ser desenvolupada per primera vegada el 1969, tot i que es va mantenir a l'ombra fins que cap al 2004 va ser rescatada de nou com a droga de disseny. Al món anglòfon és coneguda també amb els noms de: Ivory wave, MDPK, MTV, Magic, Maddie, Black Rob, Super Coke, PV i Peeve.
El nom de droga caníbal li ve pels efectes d'activació sobtada i agressiva de la zona mandibular, cosa que provoca mossegades, malgrat que s'ha desmentit que provoqui tendències a menjar carn humana i «Relámpago blanco». El 2010 varen començar a comercialitzar-se sals de bany amb contingut en MDPV com a alternativa a les drogues legals. S'han esmentat danys físics i psicològics relacionats amb l'ús de MDPV.
També sol fer-se servir com a agent notròpic pels seus efectes d'estimulació del sistema nerviós humà.

## Efectes

La MDPV actua com a estimulant, provocant efectes semblants als de la cocaïna, el metilfenidat i les amfetamines. La diferència respecte a la cocaïna és que la MDPV té 10 vegades més afinitat pel receptor (transportador de dopamina), la qual cosa li confereix una potència més gran com a psicoestimulant. Els efectes aguts poden incloure:

### Efectes fisiològics i psicològics

| taquicàrdia. hipertensió. vasoconstricció. insomni. nàusea. bruxisme. augment de la temperatura corporal, calfreds, sudoració. dilatació de pupil·les. cefalea. còlic nefrític. acúfens. | mareig. hiperestimulació. disnea. agitació; hipertonia. paranoia. confusió. deliris. ansietat, conductes violentes. accions o pensaments suïcides. |

### Efectes psicològics cercats pels usuaris

* Eufòria.
* Augment en la vigilància i la consciència.
* Augment de la vigília i l'excitació.
* Augment de la energía i la motivació.
* Estimulació mental / augment de la concentració.
* Augment de la sociabilitat.
* Estimulació sexual / efectes afrodisíacs.
* Efectes empatògens lleus.
* Percepció de minva de la necessitat d'alimentar-se i dormir.

### Efectes a llarg termini

No hi ha experiència en els efectes a llarg termini que presenten els consumidors d'aquesta substància, encara que en ratolins s'ha observat que la seva administració durant l'adolescència fa que en l'edat adulta presentin uns paràmetres de conducta de reforçament a la cocaïna majors que els de grup control, així com unes alteracions persistents en certs marcadors d'addicció, la qual cosa indica una major vulnerabilitat a aquesta cocaïna.

## Referències

* ↑ Energy Control «La droga caníbal: ¿realidad o ciencia ficción?». , 04-07-2014 [Consulta: 18 juliol 2014]. Arxivat 2014-09-24 a Wayback Machine. «Còpia arxivada». Arxivat de l'original el 2014-09-24. [Consulta: 26 agost 2014]. (Comunicat del col·lectiu de reducció de riscos, que més tard va ser reproduït a diferents mitjans de comunicació rellevants, com El Mundo, La Vanguardia, Público o La Razón.
* ↑ http://www.kmbc.com/news/26256067/detail.html. Abuse Of Fake 'Bath Salts' Sends Dozens To ER in gas stations and convenience stores, similar to the marketing for Spice and K2 as incense.
* ↑ http://healthybodydaily.com/dr-oz-in-case-you-missed-it/dr-oz-bath-salts-mdpv-bath-salts-drug-over-the-counter Arxivat 2011-03-10 a Wayback Machine.. Dr. Oz: Bath Salts| MDPV Bath Salts Drug Over The Counter.
* ↑ News Desk Manager, Samantha Morgan «Parents cautioned against over the counter synthetic speed». NBC 33 News, 09-11-2010 [Consulta: 16 maig 2011]. Arxivat 2011-09-28 a Wayback Machine.
* ↑ Kelsey Scram «Bath Salts Used to Get High». NBC 33 News, 06-01-2011 [Consulta: 16 maig 2011]. Arxivat 2011-09-28 a Wayback Machine.
* ↑ «Report on MDPV». Drugs of Concern. DEA. Arxivat de l'original el 2011-07-21. [Consulta: 26 agost 2014].
* ↑ Exposure of mice to MDPV during adolescence increases the psychostimulant, rewarding and reinforcing effects of cocaine in adulthood. López-Arnau R, Luján MA, Duart-Castells L, Pubill D, Camarasa J, Valverde O, Escubedo E Br J Pharmacol. 2017 Mar 6. doi: 10.1111/bph.13771

## Enllaços externs

* Arxivat 2014-07-27 a Wayback Machine. :Energy Control - MDPV.
* :Vault de Erowid sobre MDPV.
* Arxivat 2014-07-27 a Wayback Machine. :Energy Control - Sales de Baño.